OpenLLM-France/wikimedia huggingface dataset:
# Convent de Sant Pau de Peñafiel

Lo convent de Sant Pau de Peñafiel en Castelha (encuei província de Valhadolid) que ho fondat e bastit au sègle XIV per l'escrivan e membre de la familha reiau l'infant don Juan Manuel sus las rèstas (mantuas que s'i poden enqüera véder) de l'alcazar de Ferran X de Castelha, conegut com "lo Sage", qu'èra tanben l'oncle de don Juan Manuel.
Don Juan Manuel be i ei sepelit e que i deishè ua copia referenciau deus libes qu'escrivè (enter losquaus be i èra lo famós El conde Lucanor) entà las emparar de las error de copia. Malurosament, que cremèn dens un incendi com ua grana part deu monastèri.

## Galelria

* Claustre
* Còuta de la capera deus Manuel.
* Gisant de don Juan Manuel, Senhor de Belmonte, descendent de don Juan Manuel e mort en 1543.
* Escut de la familha de don Juan Manuel.
* Arca de husta on hon esconudas las restas de l'escrivan don Juan Manuel durant l'invasion francesa. En 1955 que's cruben e que's hiquèn dehens ua la soa arca de pèira.
* Arca de peira on repauson las restas de l'escrivan don Juan Manuel.
# Convergéncia Democratica Aranesa

Convergéncia Democratica Aranesa-Partit Nacionalista Aranés (CDA o CDA-PNA) ei un partit politic aranés qui ei eth sector aranés de Convergéncia Democratica de Catalonha.

## Istòria

Creat eth 30 de març de 1995 per Jusèp Loís Boya qui deishè era presidéncia en 2007 a Carles Barrera.

## Organizacion

Un comitat executiu damb:
* President: Carles Barrera
* Vicepresident: Juan Pau Perdices Pla
* Secretari Generau: Alex Moga Vidal
* Secretària d’Organizacion: Victòria Saurina Fernández

## Representacion

As eleccions de 2015 guarde 7 sètis e rèste majoritari ath Conselh Generau d'Aran. Tanben ei ath cap de 4 des 9 municipis aranesi:
* Bausen
* Es Bòrdes
* Naut Aran
* Vilamòs
As eleccions de 2011 guanhe 7 sètis e ven majoritari ath Conselh Generau d'Aran. Tanben ei ath cap de 6 des 9 municipis aranesi:
* Arres
* Bausen
* Es Bòrdes
* Naut Aran
* Vielha e Mijaran
* Vilamòs

### Deputacion de Lhèida

Aran envie un representant ara deputacion provinciau:
* 2011-2015: un representant CDA
* 1999-2003: un representant CDA
* 1995-1999: un representant CDA

### Parlament de Catalonha

Era preséncia d'un aranés ath parlament depend des causides des partits ath nivèu catalan.
* 1992-1999: Jusèp Loís Boya (9au sus era lista CiU en 1992, 8en sus era lista CDA en 1995)
* Dempuish 2012: Alex Moga Vidal (6au sus era lista CiU per Lhèida)

## Ligam extèrne

* Pagina web deth partit
# Convencion de Bèrna per la Proteccion de las Òbras Literàrias e Artisticas

La Convencion de Bèrna per la Proteccion de las Òbras Literàrias e Artisticas es un acòrdi signat lo 9 de setembre de 1886 qu'instaura una una proteccion de las òbras publicadas coma pas publicadas, sens formalitat d'enregistrament, mas los Estats pòdon exigir que fagan l’objècte d'una fixacion materiala. La Convencion prevei la reconeissença del drech moral pels Estats signataris, e impausa una durada de proteccion minimala de cinquanta ans post mortem. A lor adesion, los Estats Units d'America an pasmens obtengut una resèrva lor permetent d'aplicar pas lo drech moral.
# Convencion sul comèrci internacional de las espècias de fauna e de flòra salvatjas menaçadas d'escantiment

La Convencion sul comèrci internacional d'espècias de fauna e de flòra salvatjas menaçadas d'escantiment (CITES segon la sigla anglosaxona) es un acòrdi intergovèrnamental signat lo 3 de març de 1973 a Washington. Son objècte fondamental es de protegir las espècias animalas e vegetalas menaçadas d'escantiment pels escambis internacionals en contrarotlant lo comèrci. Es coneguda tanben jol nom de « Convencion de Washington ».
Un secretariat permanent installat a Genèva es encargat d'assegurar la seguida de l'aplicacion de la Convencion. En 2004, lo nombre d'aderents a la Convencion de Washington se monta a 166. La Convencion es aplicabla als Estats Units dempuèi lo 14 de genièr de 1974 (1èr país dins l'òrdre cronologic), en França dempuèi l'11 de mai de 1978 e en Belgica dempuèi le 3 d'octobre de 1983.
Lo contraròtle s'aplica tant als animals e vegetals, vivents o mòrts, coma a totas las partidas reconeissablas e tanben als produches derivats (mantèls de forradura per exemple). Tota persona, o tota societat, transportant de plantas o d'animals inscriches dins los annèxes es concernida, quina que siá la tòca de l'operacion (comèrci, present, usatge personal...).
Las espècias inscrichas pòdon far l'objècte d'un transpòrt pas que jol cobèrt de documents prevists per la Convencion (permés d'exportacion, permés d'importacion...), desliurats per las autoritats competentas (per França, es lo Ministèri de l'Ecologia, jol cobèrt scientific del Musèu Nacional d'Istòria Naturala).
Las espècias animalas e vegetalas concernidas per la Convencion son enumeradas dins los tres annèxes :
* Annèxe I : espècias menaçadas d'escantiment (environ 830) pas de comèrci ;
* Annèxe II : espècias vulnerablas (environ 32 500) que son comèrci es pas interdit mas reglamentat ;
* Annèxe III : espècias inscrichas (environ 300) dins lo quadre nacional d'un país.
Al nivèl de l'Union Europèa, un reglament comunautari datant de 1984 assegura la coordinacion e lo renfòrçament de las règlas aplicablas dins lo quadre de l'Union.

## Las Conferéncias de la CITES

Cada dos o tres ans, una « Conferéncia de las Partidas » reünís totes los Estats membres per examinar las evolucions d'aportar a la Convencion de manièra a melhorar son eficacitat.
La tretzena session de la Conferéncia de las Partidas s'es acabada lo 14 d'octobre de 2004 a Bangkòk. Pel primièr còp, la CITES intègra d'arbres e de peisses, çò que permetrà una proteccion melhora d'aquestas espècias contra lor subrexplotacion (per exemple pel peis Napoleon). La CITES estend tanben son accion a la flòra medicinala que sa comercializacion coneis un creis fòrça important.
La catorzena Conferéncia es prevista en 2007 als Païses Basses.

## Vejatz tanben

* Lista d'espècias menaçadas
* Lista de las Convencions internacionalas relativas a la proteccion de l'animal

## Ligams extèrnes

* (en) (fr) (es) CITES, sit oficial
* (fr) Tèxt de la Convencion
# Convent de la Baumeta

Lo convent daus Cordeliers de la Baumeta fuguet fondat au segle XV per lo rei Rainier au sud d'Angieus, en Anjau, dins l'actuau departament de Maine e Léger.
Rainier lo Bòn era comte d'Anjau e de Provença, ente se 'nava reculhir dins la bauma consacrada a Maria Magdalena dins lo massís de la Santa Bauma. De retorn a Angieus, trobet quauquas semblanças entre lo ròc de la Santa Bauma e lo ròc de Chanzé situat au sud d'Angieus susplombant Maine. Decidiguet de i bastir un mostier vodat a santa Maria Magdalena, qu'apelet «La Baumeta». «Cordeliers» era l'escais daus monges franciscans, que 'bilhats de maniera fòrça simpla, portavan 'na simpla còrda en guisa de cencha. Començat de bastir lo 25 de novembre de 1452, sas bastissas se 'chaberen lo 30 d'aost de 1454. Los cordeliers eran ja presents a Angieus dempuei lo segle XIII. Lor domemi se situava au centre de la vila ente, en 1453$^,$, lo rei Rainier faguet bastir la chapela de Sant Bernadin, que seriá confiscada, venduda, e destrucha en 1794 pendent la Revolucion, per fin de i depausar, un còp mòrt, lo reliquiari contenent son còr. En 1596, los monges cordeliers fugueren remplaçats per los recollectes, que i demoreren juscanta la requisicion dau convent pendent la Revolucion, que fuguet vendut coma ben nacionau. En 1841, las bastissas fugueren restauradas, çò que permetet de descubrir daus decòrs pintats, que 'na Pietà de 'na richa policromia.
La lòtja principala es compausada de 'na desena de peças de granda talha, que lo refectòri, la cosina, la cava e lo lavador. Subsistís tanben 'na chapela emb 'na vòuta en forma de còca de bateu trasvirada (s. XV), un autar ufert per lo mareschau de Briçac, e las clastras (XVIII). Fòra se tròba 'na cort interiora, un ancian cementeri au costat de las bastissas, en mai daus jardins en terrassas dins l'esquist dau ròc de Chanzé emb daus bacins e daus potz.
Venguet «monument istoric» en 1946. Auei es en granda partida reabilitat e lo bastiment principau s'utiliza coma luec d'exposicions artisticas e culturalas.

## Referéncias

* ↑ Ancian Convent de la Baumeta
* ↑ Inventari dau patrimòni: Convent daus Cordeliers
* ↑ Observatòri dau patrimòni religiós: convent daus Cordeliers
* Portal arquitectura e urbanisme
# Convergéncia Democratica de Catalonha

Convergéncia Democratica de Catalonha (en catalan, Convergència Democràtica de Catalunya) es un partit politic catalan creat en 1974 per Jordi Pujol.
De 1978 a 2015 foguèt en coalicion amb l’Union Democratica de Catalonha jol nom de Convergéncia e Union (Convergènia i Unió, CiU).
A las eleccions catalanas de 2015, rejonhèt sens l’UDC la coalicion Amassa per l’Òc (amb l’Esquèrra Republicana de Catalonha).
A las eleccions espanhòlas de 2015, rejonhèt tanpauc sens l’UDC la coalicion Democracia e Libertat (Democràcia di Llibertat).
# Convent de San Carlos Borromeo

Lo convent de San Carlos de Borromeo a (San Lorenzo qu'ei lo lòc o s'ostalèn las òste de José de San Martín e on librèn lo combat de San Lorenzo, purmèra batalha de la Guèrra d'Independéncia Argentina e sola batalha gavidada per aqueth generau suu sòu argentin.
Qu'èra alavetz un convent de l'òrdi deus hrairs menors començat en 1792, enqüèra en bastida e quitament inacabat. D'estil coloniau, la soa glèisa qu'ei ua òbra de Juan Bautista Segismundo, l'arquitècte de la recova de Buenos Aires.
Dens lo son refectòri que s'installè l'espitau on e morí lo sargent Cabral, famós eròi de la batalha.
Uei lo convent qu'ei lo Museo Histórico del Convento San Carlos dab soviers de la batalha e mòstras d'art religiós.
En 1940 lo convent e lo camp batalhèr que hon decretats Monument Istoric Nacionau.
# François Maillot

François Clément Maillot (18 de febrier de 1804, Briey - 24 de julhet de 1894, París) es un mètge francés dau sègle XIX. Mètge militar, estudièt lo paludisme, qu'èra a infligir de pèrdas importantas ai tropas francesas engatjadas dins la conquista d'Argeria, e desvolopèt un tractament preventiu eficaç a basa de sulfat de quinina.
Intrèt au Conseu de Santat en 1856 e ne'n venguèt president en 1864.

## Liames intèrnes

* Paludisme
# François Grabié

François Grabié, pseudonime de Gabriel François Eyboulet (Ussèl (Corresa), 20 de març del 1834 - meteissa vila, 25 d'agost del 1902) es un poèta e chançonièr occitan.

## Biografia

Gabriel François Eyboulet es lo filh d'un païsan d'Ussèl. Tre l'edat de quinze ans, s'exilha a París, ont fa lo sartre al magazin À la Belle Jardinière, puèi progrèssa dins sa carrièra.
Vèrs 1885, torna a Ussèl e obrís un cafè que serà lo punt de trobada dels republicans mai engatjats a esquèrra.
S'investís dins la defensa e la difusion del parlar occitan local e fonda a aquel efièch una escòla, l'escòla de las Ussèls, dont lo nom fa omenatge als quatre trobadors usseleses, Gui d'Ussèl, sos fraires Ebles e Pèire e lor cosin Elias. Es estat manteneire del Felibritge.
A partir de la cinquantena, a publicat dins los jornals de las poesias e chançons. Lo primièr poèma, « Neptune et loses pêcheurs d'Ussel », parcialament en francés, paregut lo 4 de febrièr del 1882 dins Le Facteur$^,$.
Mantuna chançons son plan engatjadas.
La grafia qu'utiliza es plan patoisante, luènh de las preconizacions de son contemporanèu l'abat Josep Ros dins sa Grammaire limousine.
Es enterrat al cemetèri d'Ussèl.

## Publicacions

* Recueil de poésies patoises, Ussèl impr. J. Eyboulet, 1900. Recuèlh, non exaustiu, reeditat en 1984 per François Delooz amb una traduccion en francés d'André Lanty.
* Ma bruno aus èlhs blues, poèma reestampat dins Bulletin de la Société des lettres sciences et arts de la Corrèze, 59, 1-2, genièr-junh de 1955, p. 62.
Une charrièra d'Ussèl pòrta uèi son nom ; part del bolevard Clemenceau, que fa partida dels bolevards que cenchan lo còr de vila, e abotís, cap a l'oèst, al quartièr del prat d'Aubiat.

## Nòtas e referéncias

* ↑ Le Facteur es un jornal setmanièr de l'arrondiment d'Ussèl. Numéro du 4 février 1882, p. 3, en linha a Gallica.
* ↑ Charles Gaidy, Les coqs de pêche en Limousin, de la plume à la mouche artificielle, Gerfaut, 1999, p. 101 (en linha).
* ↑ Poésies patoises de François Grabié, mainteneur du Félibrige (1834-1902), coll. « Mémoires et documents sur le Bas-Limousin publiés par le Musée du pays d'Ussel », n$^o$ , diffusion De Boccard, 114 p., 13 ill.

## Vejatz tanben
### Bibliografia

* A. B., « François Grabié, poète patoisant d'Ussel », Bulletin de la Société des lettres sciences et arts de la Corrèze, 59, 1-2, janvier-juin 1955, p. 61-62.
* Jean Fourié, Dictionnaire des auteurs de langue d'oc de 1800 à nos jours, Ais, Félibrige, 1994 (reed. 2009), p. 126.
# François Hollande

François Gérard Georges Nicolas Hollande (Roan, lo 12 d'agost de 1954) es un politician francés, membre del Partit Socialista. Foguèt president de la Republica francesa entre 2012 e 2017.

## Biografia

François Hollande es lo filh cabdet del doctor Georges Gustave Hollande, un mètge otorrinolaringològ e de Nicole Frédérique Marguerite Tribert, una trabalhadora sociala. Son paire foguèt candidat sus una lista d'extrèma drecha durant las eleccions municipalas de Roan en 1959 e en 1965. Hollande passèt una bèla part de son enfança a Bois-Guillaume, una zòna residenciala de la banlèga de la capitala normanda, e foguèt escolan a l'internat Jean-Baptiste-de-La-Salle de Roan. Pr'amor de las posicions politicas del paire qu'èra favorabla a l'OAS e a sa proximitat amb Jean-Louis Tixier-Vignancour la familha aguèt de partir de la vila lo primièr trimèstre de 1968. Aprèp la venda de totes sos bens e la clinica que teniá dins la ciutat, lo paire e tota la familha s'installèron a Neuilly-sur-Seine, ont entamenèt un comèrci immobiliari.
François Hollande estudièt al licèu Pasteur de Neuilly-sur-Seine, e puèi després dintrèt a la Facultat de drech de París, ont obtenguèt una licéncia de drech. Contunhèt los estudis a HEC de la capitala francesa e puèi a l'Institut d'Estudis Polítics, ont militava a l'UNEF-Renouveau, un sindicat estudiant pròche del Partit Comunista Francés. En 1980 foguèt lo 7en melhor estudiant de la promocion Voltaire de l'Escòla Nacionala d'Administracion.
Foguèt noven primièr secretari del Partit Socialista (1997-2008), cònsol de Tula (2001-2008), deputat de la primièra circonscripcion de Corresa (1997-2012) e president del conselh general de Corresa (2008-2012). Lo 16 d'octobre de 2011 foguèt designat candidat del Partit Socialista a l'eleccion presidenciala de 2012, lo 6 de mai de 2012 ven lo seten president francés de la cinquena República. Se tornèt pas presentar en 2017. En junh de 2024, es tornarmai candidat dins sa circonscripcion de Corresa a las eleccions legislativas.

## Vida personala

Foguèt lo companh de Ségolène Royal pendent 30 annadas ; an quatre mainatges: Thomas (1984), Clémence (1985), Julien (1987) e Flora (1992). Entre 2007 e 2014 aguèt una relacion amb la jornalista Valérie Trierweiler. Esposèt l'actritz Julie Gayet en 2022.
Suls autres projèctes Wikimèdia :
* François Hollande, sus Wikimedia Commons
| Precedit per | François Hollande | Seguit per |
| Nicolas Sarkozy | President de la Republica Francesa 2012-2017 | Emmanuel Macron |
| Nicolas Sarkozy | Coprince d'Andòrra amb Joan Enric Vives i Sicília 2012-2017 | Emmanuel Macron |
* Portal de la politica
# François Jacob

François Jacob (n. 1920) es un biologista francés. Recebèt lo Prèmi Nobel de Fisiologia o Medecina en 1965.

## Biografia

Nasquèt lo 17 de junh de 1920 dins la vila de Nancy, situada a la region de Lorena. Inicièt los sieus estudis de medecina, estudis que li calguèt abandonar après l'invasion de França de la part de l'Alemanha nazi durant la Segonda Guèrra Mondiala, en passant a far partida de las Fòrças Francesas Liuras del comandant Charles de Gaulle. Après la Guèrra continuèt los sieus estudis a l'Universitat de París, ont se doctorèt l'an 1947. L'an 1951 inicièt los sieus estudis de biologia a La Sorbona, per aténher lo sieu doctorat lo 1954. Foguèt posteriorament nomenat assistent de l'Institut Pasteur de París, en aqueles moments jos la direccion de André Lwoff, e lo 1960 foguèt escuelhut cap del Servici de Genetica Microbiana del meteis centre.
L'an 1977 foguèt nomenat membre de l'Academia Francesa de Sciéncias e lo 1996 de l'Académie Française.
# François Jourde

François Jourde (Chassanha, 4 de julh de 1843 – Niça, 20 de març de 1893) foguèt una personalitat de la Comuna de París (1871).
Membre dau 160$^{en}$ batalhon de la Gàrdia Nacionala pendent lo sètge de París de 1870-1871, foguèt elegit lo 26 de març de 1871 a la Comuna. Faguèt partida de la Comission dei finanças. Son respèct de la Banca de França li atirèt la rancuna d'unei Comunards après la guèrra mai parvenguèt a pagar la Gàrdia Nacionala pendent tota la durada de la Comuna. Capturat après la Setmana Saunosa, foguèt deportat en Nòva Caledònia per lo conseu de guèrra de setembre de 1871. S'escapèt en 1874 e s'exilièt en Anglatèrra. Tornèt en França après l'amnistia de 1880.
# François Lamy

François Lamy, nascut lo 31 d'octobre de 1959 a Brunoy (Sèina e Oise), es un òme politic francés. Membre del Partit Socialista, es ministre delegat encargat de la Vila dins lo gouvèrn de Jean-Marc Ayrault, deputada de la 6$^a$ circonscripcion d'Essonne, cònsol de Palaiseau e president de la comunautat d'aglomeracion du plan de Saclay.

## Biografia
### Originas e vida familhala

Es filh d’un engenhaire d'òbras publicas de l'Estat. Es mariadat e paire d’une filha, Pauline.
Es lo cosin d'Alexandra e d'Audrey Lamy.

### Estudis e formacion

François Lamy foguèt escolan al licèu Michelet de Vanves puèi al licèu Buffon de París e a l’escòla Saint-Sulpice. Bachelierat, integrèt l’Escòla Normala d’Étiolles.

### Carrièra professionala

François Lamy èra animator sociocultural, puèi institutor de 1981 a 1985. Enseguida venguèt al Partit Socialista assistent encargat del sector encastre de vida fins a 1988. Foguèt nomenat cap de cabinet del secretari d'Estat a l’Ensenhament professional Robert Chapuis. En 1991, foguèt assistent del president de la comission de las leis constitucionalas, de la legislacion e de l'administracion generala de la Republica, puèi conselhèr tecnic al cabinet del secretari d’Estat encargat de las relacions amb lo Parlament Martin Malvy. Dintrèt al Ministèri del Budgèt, dels Comptes publics, de la Foncion publica e de la Reforma de l'Estat en 1992.

### Carrièra politica

François Lamy comencèt sa carrièra politica coma cònsol adjunt a Palaiseau en 1983. Foguèt elegit al Conselh Regional d'Illa de-França en 1992. En 1995 a Palaiseau venguèt cònsol d’oposicion. Emportèt las eleccions legislativas de 1997 dins la 6$^a$ circonscripcion d'Essonne. En 2001 venguèt cònsol màger de Palaiseau. Sostenguèt lo candidat socialiste Lionel Jospin a l’eleccion présidenciala. En 2002 a las eleccions legislativas degentas tornèt èsser elegit deputat e encara en 2007. En 2008 tornèt èsser elegit cònsol màger de Palaiseau.
En decembre de 2008, venguèt consemhièr politic de la primièra secretària del Partit Socialista Martine Aubry. En julhet de 2011, foguèt nomenat director de l'equipa de campanha de Martine Aubry per l'eleccion presidenciala de 2012.
En mai de 2012, aprèp la victòri de François Hollande a l’eleccion presidenciala foguèt nomenat ministre delegat a la Vila prèp del ministra de l'Egalitat dels territòris e del Lotjament dins lo govèrn de Jean-Marc Ayrault.

## Vejatz tanben
### Ligams extèrnes

* site de François Lamy]

## Nòtas e referéncias

* ↑ "WsW" Ficha de François Lamy sul du Who’s Who francés en linha
* ↑ "Bio_Palaiseau">Biografia de François Lamy sul site oficial de Palaiseau.
* ↑ "WsW"
* ↑ "Bio_Palaiseau"
* ↑ "WsW"
* ↑ "WsW"
* ↑ "WsW"
* ↑ "Bio_Palaiseau"
* ↑ Ficha de François Lamy sul site del PS.
* ↑ (fr)L'équipa de campanha de Martine Aubry sul site oficial martineaubry.fr
# François Liberti

Francés Liberti (n. lo 17 de septembre de 1947 a Seta (Erau), es un òme politic occitan.
Membre del Partit comunista francés, foguèt cònsol de Seta de 1996 a 2001 e deputat d'Erau de 1997 a 2007.

## Biografia

Francés Liberti foguèt candidat durant las legislativas de 1993 mas foguèt batut pel cònsol de Seta, Yves Marchand.
Deputat de 1997 a 2007, es del grop comunista a l'Assemblada nacionala. Membre de la Comission de la defensa nacionala e de las fòrças armadas durant son primièr mandat, aparten puèi a la Comission dels afars culturals, familialas e socialas, la Comission dels afars economics, de l'environament e del territòri e a aquela de las finanças, de l'economia generala e del contraròtle budgetari.
Francés Liberti es cònsol de Seta de 1996 a 2001 en seguida de l'anullacion de l'eleccion municipala de 1995. Es batut durant las municipalas de 2001 per Francés Commeinhes.
En març de 2015, es elegit conselhièr departamental del canton de Seta en binòmi amb Veronica Calueba-Rizzolo. Demissiona un an après del conselh departamental, e es remplaçat per son suplent Sebastian Andral.

### A l'Assemblada nacionala

* 01/06/1997 - 18/06/2002 : deputat, elegit dins la 7a circonscripcion d'Erau
* 19/06/2002 - 19/06/2007 : deputat, elegit dins la 7a circonscripcion d'Erau

### Al nivèl local

* 14/03/1971 - 13/03/1977 : conselhièr municipal de Seta dins la majoritat
* 13/03/1977 - 06/03/1983 : conselhièr municipal de Seta dins la majoritat
* 14/03/1983 - 12/03/1989 : conselhièr municipal de Seta dins l'oposicion
* 17/03/1986 - 22/03/1992 : conselhièr regional de Lengadòc-Rosselhon dins l'oposicion
* 03/10/1988 - 15/09/1992 : conselhièr general d'Erau
* 20/03/1989 - 18/06/1995 : conselhièr municipal de Seta dins l'oposicion
* 30/11/1992 - 25/07/1997 : conselhièr general d'Erau
* 25/06/1995 - 30/03/1996 : conselhièr municipal de Seta dins l'oposicion
* 02/04/1996 - 18/03/2001 : cònsol de Seta
* 18/03/2001 - 17/03/2004 : conselhièr municipal de Seta dins l'oposicion
* 03/2008 - 09/2008 : conselhièr municipal de Seta
* 03/10/1988 - 25/7/1997 : conselhièr general del canton de Seta-2
* 03/2004 - 03/2015 : conselhièr general del canton de Seta-2
* 2015 - 2016 : conselhièr departamental del Canton de Seta
* 2014 - 2020 : conselhièr municipal de Seta

## Referéncias
### Articles connèxes

* Canton de Seta
* Canton de Seta-2
* Conselh departamental d'Erau
* Conselh regional de Lengadòc-Rosselhon
* Lista dels deputats d'Erau
* Lista dels cònsols de Seta
* Seta
# François Gabart

François Gabart (nascut lo 23 de març de 1983 a Saint-Michel-d'Entraygues (Charanta)) es un navegador francés. Ganhèt en 2013 l'espròva en solitari : Vendée Globe.

## Carrièra

* Ganhaire de Vendée Globe 2012-2013
* Ganhaire de Route du Rhum en 2014
* Ganhaire de Transat Jacques Vabreen 2015 (amb Pascal Bidégorry)
# Cynodon (genre vegetal)

Cynodon es un genre de plantas de la familha dels Poaceae.

## Lista d'espècias

* Cynodon aethiopicus Clayton & J. R. Harlan
* Cynodon barberi Rang. & Tadul.
* Cynodon dactylon (L.) Pers.
* Cynodon incompletus Nees
* Cynodon ×magennisii Hurcombe (Cynodon dactylon × Cynodon transvaalensis)
* Cynodon nlemfuensis Vanderyst
* Cynodon plectostachyus (K.Schum.) Pilg.
* Cynodon radiatus Roth
* Cynodon transvaalensis Burtt Davy

## Ligams extèrnes

Suls autres projèctes Wikimèdia :
* Cynodon (genre vegetal), sus Wikispecies
* Referéncia Modèl:EFloras/labèl : Cynodon (en)
* Referéncia Modèl:EFloras/labèl : Cynodon (en)
* Referéncia Modèl:EFloras/labèl : Cynodon (en)
* Referéncia Catalogue of Life : Cynodon (en)
* Referéncia Tela Botanica (França metropolitana) : Cynodon (fr)
* Referéncia Tela Botanica (La Reünion) : Cynodon (fr)
* Referéncia ITIS : Cynodon L.C. Rich. (fr) (+ version anglesa (en))
* Referéncia GRIN : genre Cynodon Rich. (en)
* Portal de la botanica